b'\n_START_ARTICLE_\nStarptautiskais bankas konta numurs\n_START_PARAGRAPH_\nStarptautiskais bankas konta numurs jeb IBAN (ang\xc4\xbcu: international bank account number) ir starptautiski pie\xc5\x86emta sist\xc4\x93ma bankas kontu identific\xc4\x93\xc5\xa1anai. T\xc4\x81 ievie\xc5\xa1anu s\xc4\x81kotn\xc4\x93ji noteica Eiropas Banku Standartu komitejas (ECBS) l\xc4\x93mumi, bet v\xc4\x93l\xc4\x81k tas k\xc4\xbcuva par starptautisku standartu ISO 13616. Pa\xc5\xa1reiz sp\xc4\x93k\xc4\x81 eso\xc5\xa1ais standarts ir ISO 13616:2007, kas nosaka Vispasaules Starpbanku finan\xc5\xa1u telekomunik\xc4\x81ciju sabiedr\xc4\xabbu (SWIFT) k\xc4\x81 re\xc4\xa3istratoru (Latvijas standarts LVS ISO 13616:2007). S\xc4\x81kotn\xc4\x93ji to lietoja Eiropas Savien\xc4\xabbas ietvaros, ta\xc4\x8du, uz 2016. gada 29. febru\xc4\x81ri, to ir ieviesu\xc5\xa1as 69 valstis vis\xc4\x81 pasaul\xc4\x93.'